
UZAICINĀJUMS CENU APTAUJAI
Nr. KS/2026/CA/18

Kuldīgā
2026. gada 18. augustā		                                     	                        
Pretendents

Par dabasgāzes piegādi SIA „Kuldīgas siltumtīkli”
      	
Aicinām iesniegt piedāvājumu dabasgāzes piegādei SIA “Kuldīgas siltumtīkli”, Skrundas apkures sezonas (2026/2027) nodrošināšanai.
	1. Pasūtītājs:
	SIA „Kuldīgas siltumtīkli”
Reģ. Nr. 40003007890
Adrese: Lapegļu iela 8, Kuldīga, LV3301
Kontaktpersona: Marta Rušmane
e-pasts: marta.rusmane@kuldiga.lv
Tālrunis: 633 50 287

	2. Cenu aptaujas priekšmets:
	dabasgāzes piegāde 


	3. CPV kods:
	09123000-7 (Dabasgāze)

	4. Pamatojums:
	

	Saskaņā ar Publiskas personas kapitāla daļu un kapitālsabiedrību pārvaldības likumu.

	5. Iegādes specifikācija un apjoms:
	

	5.1. Orientējošs iepērkamās dabasgāzes daudzums vienā līguma darbības posmā ir līdz 3 945 MWh saskaņā ar Līguma projektu.

	5.2. Norādītais apjoms ir uzskatāms par prognozēto iepirkuma apjomu līguma darbības laikā, bet Pasūtītājs ir tiesīgs iepirkt tādu dabasgāzes daudzumu, kāds nepieciešams tā faktisko vajadzību nodrošināšanai.

	5.3. Pretendents nodrošina iespēju pēc pieprasījuma saņemt statistiskos datus par dabasgāzes patēriņu līguma darbības laikā sadalījumā pa Pasūtītāja objektiem un kalendāriem mēnešiem.

	5.4. Gazificētie objekti un atļautā maksimālā slodze:

	Nr.
p.k.
	Gazificētā objekta adrese
	Atļautā maksimālā slodze m3/h

	1.
	Centra katlu māja, Rudbāržu pag., Skrundas nov., LV-3324
	70.0

	2.
	Saldus iela 6B, Skrunda, Kuldīgas nov., LV-3326
	70.0

	3.
	Dārza iela 6A, Skrunda, Kuldīgas nov., LV-3326
	40.0

	4.
	Lielā iela 1A, Skrunda, Kuldīgas nov., LV-3326
	45.0

	5.
	Liepājas iela 12, Skrunda, Kuldīgas nov., LV-3326
	69.0

	6.
	Lielā iela 4, Skrunda, Kuldīgas nov., LV-3326
	6.0

	7.
	Liepājas iela 6, Skrunda, Kuldīgas nov., LV-3326
	16,00

	8.
	Liepājas iela 45, Skrunda, Kuldīgas nov., LV-3326
	16,00

	9.
	Saldus iela 15, Skrunda, Kuldīgas nov., LV-3326
	25,00

	5.5. Gazificētajos objektos kopējais plānotais dabasgāzes daudzums:

	Mēnesis, Gads
	Dabasgāzes daudzums MWh

	09.2026.
	10

	10.2026.
	320

	11.2026.
	595

	12.2026.
	725

	01.2027.
	720

	02.2027.
	645

	03. 2027.
	570

	04. 2027.
	315

	05. 2027.
	30

	06. 2027.
	5

	07. 2027.
	5

	08. 2027.
	5

6. Līguma izpildes termiņš:
Pretendenta piedāvātā dabasgāzes piegādes laiks: no līguma noslēgšanas līdz 2027.gada 1.septembrim, saskaņā ar Pasūtītāja pieprasījumu.

7. Kvalifikācijas prasības pretendentiem
7.1.  Attiecībā uz to nepastāv šādi nosacījumi: 
7.1.1. pasludināts tā maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;
7.1.2. Piedāvājumu iesniegšanas termiņa pēdējā dienā vai dienā, kad pieņemts lēmums iespējamu iepirkuma līguma slēgšanas tiesību piešķiršanu, tam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), ir nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz 150 euro;
7.1.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
7.1.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 8.1.1.-8.1.3. paredzētās prasības.
7.2. Pretendentam jābūt reģistrētam likumā noteiktā kārtībā.

	8. Piedāvājuma sagatavošanas prasības:

	a. Piedāvājums sagatavojams, aizpildot cenu aptaujas pielikumu Nr.1;
b. Pretendenta vārdā parakstīties tiesīgas personas paraksts.


	9. Cenu aptaujas vērtēšanas un izpildes noteikumi:

	a. Līguma slēgšanas tiesības tiks piešķirtas pretendentam, kurš būs iesniedzis noteikumu prasībām atbilstošu piedāvājumu ar viszemāko cenu (EUR bez PVN) saskaņā ar Pielikumu Nr.1.
b. Pasūtītājs var pieņemt lēmumu par iepirkuma procedūras izbeigšanu bez iepirkuma līguma noslēgšanas, ja iepirkumam netika iesniegti piedāvājumi vai iesniegtie piedāvājumi neatbilda iepirkuma noteikumos noteiktajām prasībām, vai pārsniedz pasūtītāja budžetā paredzētos līdzekļus šim iepirkuma priekšmetam, kā arī citos gadījumos saskaņā ar Latvijas Republikā spēkā esošajiem normatīvajiem aktiem un šiem noteikumiem.

10. Piedāvājums iesniedzams elektroniski nosūtot uz e-pasta adresi: siltums@kuldiga.lv..

11. Piedāvājuma iesniegšanas termiņš: 28.08.2026. plkst.10.00.



Valdes priekšsēdētājs					Ervīns Šteinbergs




M.Rušmane
 633 50 287


Cenu aptaujas pielikums Nr.1 
(Nr. KS/2026/CA/18)

FINANŠU PIEDĀVĀJUMS
Cenu aptaujai: Par dabasgāzes piegādi SIA „Kuldīgas siltumtīkli”

Pretendents _______________ (pretendenta nosaukumus, reģ. Nr.) piedāvā piegādāt dabasgāzi visā Iepirkuma līguma darbības laikā par šādu fiksētu cenu (cenas piedāvājums ir derīgs 60 dienas no piedāvājuma atvēršanas dienas), kas:
ietver:
· līguma izpildei nepieciešamā balansēšanas pakalpojuma izmaksas, dabasgāzes uzglabāšanas izmaksas un maksu par pārvades sistēmas pakalpojumu – pārvades jaudu, 
· tirdzniecības izmaksas, rēķinu izrakstīšanu, maksājumu iekasēšanu, apstrādi un citas darbības, kas saistītas ar dabasgāzes tirdzniecību, visus iespējamos riskus, kas saistīti ar dabasgāzes tirgus cenu svārstībām līguma izpildes laikā,
neietver: 
· izmaksas par sadales sistēmas pakalpojumiem, maksu par pārvades sistēmas pakalpojumu – izejas punktu Latvijas lietotāju apgādei, akcīzes nodokli un pievienotās vērtības nodokli.


	Prognozējamais patēriņš 12 mēnešiem (MWh)[footnoteRef:1] [1:  Paredzamais dabas gāzes patēriņš noteikts kā provizorisks lielums, ņemot vērā vēsturiskos patēriņa datus un tas var mainīties (palielināties vai samazināties), ņemot vērā faktisko patēriņu.] 

	Cena par 1 MWh,
EUR bez PVN[footnoteRef:2] [2:  Cenas jānorāda ar ne vairāk kā 5 (piecām) decimālzīmēm aiz komata. Pretendenta piedāvātās cenas ir fiksētas visā līguma izpildes laikā neatkarīgi no patēriņa apjoma.] 

	Summa kopā, EUR bez PVN[footnoteRef:3] [3:  Summas jānorāda ar 2 (divām) decimālzīmēm aiz komata.] 


	1
	2
	3 = 1 x 2

	3945 MWh.
	
	




	Amatpersonas vai pilnvarotās personas paraksts
	

	Parakstītāja vārds, uzvārds un amats:
	




LĪGUMA PROJEKTS
par dabas gāzes piegādi

Līguma parakstīšanas datums ir pēdējā pievienotā droša 
elektroniskā paraksta un tā laika zīmoga datums un vieta

SIA „Kuldīgas siltumtīkli”, reģistrācijas Nr. 40003007890 turpmāk Lietotājs, kuru uz statūtu pamata pārstāv valdes priekšsēdētājs Ervīns Šteinbergs un 
__________________________, reģistrācijas Nr. _______________, turpmāk Piegādātājs, kuru saskaņā ar ___________ pārstāv ____________,
 abi kopā un katrs atsevišķi turpmāk saukti Puses vai Puse, ņemot vērā, ka Piegādātājs ir atzīts par uzvarētāju Pasūtītāja SIA „Kuldīgas siltumtīkli” rīkotajā cenu aptaujā  “Par dabasgāzes piegādi SIA “Kuldīgas siltumtīkli””, Nr. KS/2026/CA/18 noslēdz šādu līgumu, turpmāk Līgums:

1. LĪGUMĀ LIETOTIE TERMINI
1.1. Lietotājs - SIA “Kuldīgas siltumtīkli”, reģ. Nr. 40003007890
1.2. Piegādātājs - _________________, reģ. Nr. ____________________
1.3. Līgums - šis, starp Pusēm noslēgtais līgums un visi tā pielikumi. 
1.4. Puse/Puses - Lietotājs vai Piegādātājs, vai abi kopā.
1.5. Gazificētie objekti – Lietotāja īpašumā vai valdījumā esošie nekustamie īpašumi, kuros Piegādātājs piegādā dabasgāzi.
1.6. Sistēmas pakalpojumi - dabasgāzes sadales, pārvades un uzglabāšanas pakalpojumi.
1.7. Sadales sistēmas operators – licencēts energoapgādes komersants, kurš sniedz dabas gāzes sadales sistēmas pakalpojumus un kuram ir noslēgts un spēkā esošs līgums ar Piegādātāju par sadales sistēmas pakalpojumiem.
1.8. Pārvades sistēmas operators – licencēts energoapgādes komersants, kurš sniedz dabasgāzes pārvades, uzglabāšanas sistēmas un balansēšanas pakalpojumus un kuram ir noslēgts un spēkā esošs līgums ar Piegādātāju par pārvades, uzglabāšanas sistēmas un balansēšanas pakalpojumiem.
1.9. Atbildīgā persona par gāzes saimniecību – persona, kas saskaņā ar standartu LVS 445-1:2011 “Dabasgāzes sadales sistēmas un lietotāja dabasgāzes apgādes sistēmas ar maksimālo darba spiedienu līdz 1,6MPa (16bar) ekspluatācija un tehniskā apkope” noteikumiem ir atestēta darbam ar lietotāja dabasgāzes apgādes sistēmām un gāzes iekārtām un nodrošina šo sistēmu un iekārtu drošu ekspluatāciju.
1.10. Līguma kopējā summa - kopējā samaksa Līguma ietvaros bez PVN, Lietotājam Līgumā noteiktajā kārtībā samaksājot Piegādātājam par Līguma noteikumiem atbilstošu dabasgāzes piegādi saskaņā ar Iepirkuma piedāvājumā norādīto cenu, nodokļus, maksu par sistēmas pakalpojumiem (t.sk. saistītiem to palīgpakalpojumiem).
1.11. Cena - dabasgāzes cena, ieskaitot pārvades sistēmu jaudas maksājumu, uzglabāšanas sistēmas pakalpojumus, balansēšanas pakalpojumu, euro par 1 MWh.
1.12. PVN - Pievienotās vērtības nodoklis.
1.13. Nepārvarama vara - notikumi, kurus nav iespējams ne paredzēt, ne novērst un kuri iziet ārpus Pušu kontroles un atbildības: dabas katastrofa, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c. 

2. LĪGUMA PRIEKŠMETS
2.1. Piegādātājs pārdod, bet Lietotājs pērk dabasgāzi patēriņam Gazificētajiem objektiem saskaņā ar Līguma noteikumiem, atbilstoši normatīvo aktu noteikumiem un Piegādātāja iesniegtajam Finanšu piedāvājumam.
2.2. Dabasgāzi Lietotājs izmanto sadedzināšanai katlu mājās apkures nodrošināšanai un siltā ūdens sagatavošanai.
2.3. Dabasgāzes īpašuma tiesību nodošana notiek uz Lietotāja Gazificēto objektu dabasgāzes apgādes sistēmas piederības robežas.
2.4. Lietotājs ir tiesīgs iepirkt tādu dabasgāzes apjomu, kāds nepieciešams tā darbības nodrošināšanai, Piegādātājam nav tiesību pieprasīt, lai Lietotājs Līguma darbības laikā nopirktu un apmaksātu dabasgāzi konkrētā piegādes apjomā. 
2.5. Gazificēto objektu saraksts Līguma darbības laikā var mainīties. Palielinoties gazificēto objektu skaitam, katram jaunam objektam Piegādātājs piemēro Līgumā pielīgto Cenu. Piegādātājam nav tiesību mainīt Cenu, pamatojoties uz izmaiņām gazificēto objektu sarakstā. Lietotājs informē par izmaiņām Gazificēto objektu sarakstā vienu mēnesi iepriekš nosūtot rakstveida paziņojumu Piegādātājam. 

3. DABASGĀZES APGĀDES SISTĒMAS PAKALPOJUMI
3.1. Piegādātājam atbilstoši spēkā esošajiem normatīvajiem aktiem uz  Līguma noslēgšanas dienu un visā Līguma darbības laikā jābūt spēkā esošiem līgumiem, kas saistīti ar sistēmas pakalpojumu un balansēšanas pakalpojuma nodrošināšanu Lietotājam. Piegādātājs ir pilnvarots saņemt no sistēmas operatora (operatoriem) un sniegt sistēmas operatoram (operatoriem) visu Līguma izpildei nepieciešamo informāciju.
3.2. Piegādātājs apņemas nodrošināt Lietotājam Gazificētajos objektos Lietotāja vajadzībām nepieciešamo dabasgāzes apjomu, un Lietotājs apņemas nepārsniegt maksimālo dabasgāzes padeves slodzi stundā. Atļautā maksimālā slodze var tikt palielināta normatīvajos aktos noteiktajā kārtībā.

4. LĪGUMA CENA UN NORĒĶINU KĀRTĪBA.
4.1. Līguma darbības laikā dabasgāzes tirdzniecības periodā Piegādātājs pārdod un Lietotājs pērk dabasgāzi atbilstoši Piegādātāja Iepirkuma piedāvājumā norādītajai Cenai EUR ___,_____ (euro un __________) par 1 MWh bez PVN.
4.2. PVN nav Līguma priekšmeta daļa, tas tiek piemērots un maksāts atbilstoši normatīvajos aktos noteiktajam.
4.3. Ņemot vērā, ka Lietotājs maksā Piegādātājam arī akcīzes nodokli, maksu par Pārvades sistēmas pakalpojumu, Sadales sistēmas pakalpojumiem, citus iespējamus mainīgos maksājumus, kuri ir ārpus Pušu ietekmes un kontroles, Puses nevienojas par konkrētu Līguma summu, bet nosaka, ka visā Līguma darbības laikā Piegādātājs pārdod dabas gāzi par Konkursā piedāvāto vienas vienības cenu par 1 MWh bez PVN.
4.4. Maksu par Lietotāja saņemtajiem sistēmas pakalpojumiem aprēķina, pamatojoties uz dabasgāzes patēriņu Gazificētajos objektos.
4.5. Papildus dabasgāzes cenas izmaksām, Piegādātājs ietver rēķinā un Lietotājs samaksā Piegādātājam par Lietotājam sniegtajiem dabasgāzes sadales sistēmas pakalpojumiem, dabasgāzes pārvades sistēmas pakalpojumu – izejas punktu Latvijas lietotāju apgādei un Latvijas Republikas normatīvajos aktos noteiktos nodokļus dabasgāzei, sistēmas un citiem pakalpojumiem.
4.6. Maksu par faktiski patērēto dabasgāzi Piegādātājs aprēķina saskaņā ar Līguma 4.1.punktā minēto Cenu. Lietotāja patērēto dabasgāzes daudzumu uzskaita kubikmetros (m3). Komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Komercuzskaites mēraparātu rādījumus attālināti fiksē sadales sistēmas operators. Lietotāja norēķiniem ar Piegādātāju par patērēto Dabasgāzi, kā arī saņemtajiem sistēmas pakalpojumiem Sadales sistēmas operators uzskaitīto dabasgāzes daudzumu pārrēķina MWh, izmantojot datus par Dabasgāzes dienas vidējo svērto augstākos siltumspēju standartapstākļos.
4.7. Lietotājs deleģē Piegādātāju, un Piegādātājam ir pienākums norēķināties Lietotāja vārdā ar Sistēmas pakalpojumu sniedzējiem par tā sniegtajiem sistēmas pakalpojumiem (t.sk., saistītiem to palīgpakalpojumiem) un nodokļiem.
4.8. Norēķini par dabasgāzi notiek vienu reizi mēnesī par Lietotāja iepriekšējā mēnesī faktiski patērēto dabasgāzes apjomu Gazificētajos objektos atbilstoši komercuzskaites mēraparātu rādījumiem un saskaņā ar Līguma 4.1.punktā noteikto Cenu.
4.9. Lietotājs nodrošina Dabasgāzes patēriņa uzskaiti ar komercuzskaites mēraparātiem ar attālinātu nolasīšanu.
4.10. Rēķinu par Lietotāja iepriekšējā mēnesī faktiski patērēto Dabasgāzes apjomu un saņemtajiem sistēmas pakalpojumiem (t.sk.saistītiem to palīgpakalpojumiem) Piegādātājs iesniedz Lietotājam līdz kārtējā mēneša 10. datumam, nosūtot to uz Lietotāja elektroniskā pasta adresi_______________. Rēķins tiek uzskatīts par saņemtu nākamajā dienā pēc tā saņemšanas šajā punktā norādīto e-pasta adresē. Piegādātājs, sagatavojot rēķinu, tajā iekļauj informāciju par Līguma numuru un dabasgāzes patēriņu gazificētajos objektos. Pēc atsevišķa Lietotāja lūguma Piegādātājs apņemas sagatavot rēķinu papīra formātā atbilstoši lietvedības noteikumiem un nosūtīt to Lietotājam. No 2026.gada 1.janvāra puses norēķiniem izmanto e-rēķinu. 
4.11. [bookmark: _Hlk133349367]Lietotājs veic rēķina, kurš noformēts un iesniegts atbilstoši Līgumā noteiktajām prasībām, apmaksu divu mēnešu laikā no rēķina izrakstīšanas dienas,  maksājumu veicot uz Piegādātāja norādīto bankas kontu.
4.12. Ja Lietotājs nepiekrīt rēķinā norādītajam, Lietotājs 5 (piecu) darbdienu laikā no rēķina saņemšanas nosūta Piegādātājam iebildumus par rēķinā norādīto. Piegādātājs pēc Lietotāja rakstveida iebildumu par izrakstīto rēķinu saņemšanas pārbauda rēķinu un pārbaudes rezultātus paziņo Lietotājam.
4.13. Par rēķina apmaksas dienu tiek uzskatīta diena, kad maksājums tiek ieskaitīts Piegādātāja bankas norēķinu kontā.

5. PUŠU TIESĪBAS UN PIENĀKUMI.
5.1. Puses apņemas ievērot Enerģētikas likuma, Ministru kabineta 2017. gada 7. februāra noteikumu Nr.78 „Dabasgāzes tirdzniecības un lietošanas noteikumi” un citu saistošo Latvijas Republikā spēkā esošo normatīvo aktu prasības.
5.2. Piegādātājs apņemas:
5.2.1.  nodrošināt dabasgāzes pārdošanu Lietotājam par Līgumā noteikto Cenu Lietotājam nepieciešamajā daudzumā;
5.2.2.  nodrošināt, ka atbilstoši normatīvajiem aktiem uz šī Līguma noslēgšanas dienu un visā Līguma darbības laikā Piegādātājs ir reģistrēts Dabasgāzes tirgotāju reģistrā un tas ir tiesīgs tirgot dabasgāzi Latvijas Republikas teritorijā;
5.2.3.  nodrošināt, ka atbilstoši normatīvajiem aktiem uz Līguma noslēgšanas dienu un visā Līguma darbības laikā Piegādātājam ir spēkā esoši līgumi, kas saistīti ar sistēmas pakalpojumu un balansēšanas pakalpojuma nodrošināšanu, un ka Piegādātājs ir pilnvarots saņemt no sistēmas operatoriem un sniegt sistēmas operatoriem visu Līguma izpildei nepieciešamo informāciju;
5.2.4.  norēķināties ar Sistēmas pakalpojumu sniedzējiem par Līguma izpildes nodrošināšanai Lietotājam sniegtajiem sistēmas pakalpojumiem (t.sk., saistītiem to palīgpakalpojumiem);
5.2.5.  ievērot un pildīt citus normatīvajos aktos noteiktos pienākumus
5.3. Lietotājs apņemas:
5.3.1.  samaksāt Piegādātājam par Lietotāja faktiski patērēto dabasgāzi, saņemtajiem sistēmas pakalpojumiem ( t.sk., saistītajiem to palīgpakalpojumiem) Līgumā noteiktajā kārtībā un termiņā;
5.3.2.  ievērot Lietotāja Gazificētajiem objektiem noteikto atļauto maksimālo dabasgāzes Padeves slodzi;
5.3.3.  informēt Sadales sistēmas operatoru un Piegādātāju, ja konstatēta neatbilstošas kvalitātes dabasgāzes piegāde;
5.3.4.  nodrošināt uzstādīto komercuzskaites mēraparātu un plombu saglabāšanu un ekspluatāciju atbilstoši to instrukcijām;
5.3.5.  Lietotāja pārstāvja klātbūtnē nodrošināt Sadales sistēmas operatoram piekļuvi dabasgāzes apgādes sistēmai komercuzskaites mēraparātu rādījumu nolasīšanai, apskates laiku iepriekš saskaņojot;
5.3.6. nodrošināt atbildīgās Personas par gāzes saimniecību Līguma darbības laikā Lietotāja Gazificētajos objektos;
5.3.7. Ja Lietotājs Līgumā noteiktajā kārtībā izrakstītu rēķinu nav apmaksājis Līguma 4.11. punktā norādītajā termiņā, tad Piegādātājam ir tiesības piemērot un Lietotājs maksā nokavējuma procentus 0,05% (nulle, komats,  nulle pieci procenti) apmērā no neapmaksātās summas par katru nokavēto dienu. 
5.4. Lietotāja tiesības:
5.4.1. saņemt dabasgāzi, balansēšanas un sistēmas pakalpojumus atbilstoši Līguma noteikumiem, normatīvajiem aktiem;
5.4.2. Līguma darbības laikā, noslēdzot rakstveida saskaņojot to ar Piegādātāju, grozīt Gazificēto objektu sarakstu, tam pievienojot jaunus objektus vai arī objektus no tā izslēdzot. Pievienojot jaunu objektu, dabasgāzes cena tiek noteikta Līguma 4.1.punktā norādītajā apmērā;
5.4.3. saņemt no Piegādātāja normatīvajos aktos noteikto informāciju, kas saistīta ar dabasgāzes pārdošanu Lietotājam.

6. LĪGUMA SPĒKĀ STĀŠANĀS UN IZBEIGŠANA
6.1. Līgums stājas spēkā pēc tā abpusējas parakstīšanas un ir noslēgts uz laiku līdz 2027.gada 31.augustam.
6.2. Dabasgāzes piegādes laiks līdz 31.08.2027. 
6.3. Līgums var tikt izbeigts pirms termiņa jebkurā brīdī, Pusēm par to rakstiski vienojoties.
6.4. Lietotājam ir tiesības vienpusēji priekšlaicīgi izbeigt Līgumu, par to rakstiski paziņojot Piegādātājam 5 (piecas) darba dienas iepriekš un, neatlīdzinot tādējādi radušos zaudējumus, ja
6.4.1. Piegādātājam ir uzsākts maksātnespējas process, ierosināts tiesiskās aizsardzības vai ārpustiesas tiesiskās aizsardzības process, tā darbība tiek izbeigta vai pārtraukta, ir apturēta tā saimnieciskā darbība;
6.4.2. Piegādātājs ir zaudējis tiesības nodrošināt dabasgāzes tirdzniecību.
6.4.3. Piegādātājs atsakās piegādāt dabasgāzi par Līguma 4.1. punktā noteikto Cenu.
6.4.4. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.7. Piegādātājam ir tiesības pārtraukt pārdot dabasgāzi Lietotājam un izbeigt Līgumu šādos gadījumos:
          6.7.1. ja Lietotājs ir kavējis ikmēneša maksājumus par vismaz 5 (piecām) dienām, un šāda saistību neizpilde turpinās 10 (desmit) dienas pēc tam, Piegādātājs par to ir rakstiski brīdinājis Lietotāju;
          6.7.2. ja Piegādātājs no sistēmas operatora saņem informāciju par Lietotāja tirgotāja maiņu. Šajā  gadījumā Piegādātājs paziņojumu par Līguma izbeigšanu Lietotājam nesūta.
	6.7.3. Lietotājam ir uzsākts maksātnespējas process, ierosināts tiesiskās aizsardzības vai ārpustiesas tiesiskās aizsardzības process, tā darbība tiek izbeigta vai pārtraukta, ir apturēta tā saimnieciskā darbība;
	6.7.4. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 
6.8. Jebkurā no Līguma izbeigšanas gadījumiem Lietotājs ir atbildīgs par norēķiniem par patērēto dabasgāzi un saņemtajiem sistēmas pakalpojumiem līdz brīdim, kad tiek izbeigts Līgums.

7. STRĪDI
Visi strīdi, kas rodas šī Līguma sakarā, vispirms tiek, risināti Pušu, savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus

8. PUŠU KONTAKTPERSONAS
8.1. Līguma izpildes nodrošināšanai Puses nosaka kontaktpersonas un Lietotāja kontaktpersona:
8.1.1. Pasūtītāja kontaktpersona ______________________ tālr.: ___________ e-pasts: __________________.;
8.1.2.  Piegādātāja kontaktpersona ______________________ tālr.: ___________ e-pasts: __________________.

9. CITI NOTEIKUMI.
9.1. Ja kādai no Pusēm tiek mainīts juridiskais statuss, kādi Līgumā minētie Pušu rekvizīti vai Līgumā minēto Pušu kontaktpersonas, tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem pušu pārstāvjiem un to rekvizītiem.
9.2. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējam.
9.3. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
9.4. Par Līguma grozījumiem un papildinājumiem, izņemot Cenu, Puses vienojas rakstiski. Līguma grozījumi un papildinājumi ir Līguma neatņemamas sastāvdaļas.
9.5. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
9.6. Līgumam tā noslēgšanas brīdī tiek pievienoti šādi pielikumi, kuri ir tā neatņemamas sastāvdaļas: 
9.6.1. Iepirkuma procedūras laikā Pretendentu uzdotie jautājumi un Pasūtītāja sniegtās atbildes uz ____ lapām.
9.6.2. Piegādātāja piedāvājums uz ____lapām.



10. PUŠU REKVIZĪTI UN PĀRSTĀVJU PARAKSTI

	PASŪTĪTĀJS:
SIA “KULDĪGAS SILTUMTĪKLI”
Reģ. NR. 40003007890
Lapegļu iela 8, Kuldīga, 
Kuldīgas novads, LV-3301
Konts: LV51 UNLA 0011 0002 0680 2


_________________________
	   E. ŠTEINBERGS
	PIEGĀDĀTĀJS:

